Xitoyda sud avtobusni yoqib yuborgan erkakni o‘limga mahkum etdi

Xitoy sharqidagi Chjetszyan provinsiyasi sudi o‘tgan yilning iyulida ichida yo‘lovchilari bor avtobusni yoqib yuborgan erkakni o‘lim jazosiga mahkum etdi, deya xabar bermoqda “RIA Novosti” “Sinxua” agentligiga tayanib.

Hodisa Xanchjou shahrida ro‘y bergan, 35 yoshli Bao Laysyuy ichida 80 nafar yo‘lovchi o‘tirgan avtobusga o‘t qo‘ygan. Natijada 30 kishi kuchli darajada kuyib qolgan, shu jumladan 20 nafarining ahvoli jiddiy bo‘lgan. Yovuz niyatlining o‘zi ham jiddiy kuyish jarohatlari olgan, shifokorlar uning oyoq kaftlarini kesib tashlashiga to‘g‘ri kelgan.
U o‘z qilmishi sababini sil kasalligidan yaxshi davolana olmagani uchun jamoatchilikdan qasos olish va hayot bilan hisob-kitob qilish istagi bilan izohladi.